તેમણે લખ્યું છે કે, લોકોને યાદ હશે કે 20 વર્ષ પહેલાં ગુજરાતના મતદારો સાંપ્રદાયિકતા અને જાતિવાદ સામે લડી રહ્યાં હતા. હવે એ તમારી જવાબદારી છે કે, તમે રાજ્યને ફરીથી એ જાળમાં ફસાતા બચાવો. સાથે જ તેમણે એમ પણ લખ્યું છે કે, કેન્દ્રમાં જ્યારે રાજ્ય માટે પ્રતિકૂળ સરકાર હતી ત્યારે પણ ભાજપે રાજ્યમાં સૌનો સાથ, સૌનો વિકાસ મંત્ર સાથે વિકાસની દિશામાં જ આગેકૂચ કરી હતી. ત્યાર બાદ તમે મને દેશની જવાબદારી સોંપી. ત્રણ વર્ષની ટૂંકા સમયગાળામાં કે્ન્દ્ર સરકાર એવી અનેક યોજનાઓ લઇને આવ્યું છે, જેનાથી ગરીબોના જીવનમાં સુધારો આવ્યો છે. તેમણે આગળ લખ્યું છે કે, વિકાસને ગુજરાતીઓથી વધારે કોઇ નથી સમજતું. અંતે તેમણે ભાજપની આ વિકાસયાત્રા આગળ વધારવામાં મતદારોનો સહકાર માંગ્યો છે.